Document ID: 32004D0651

NÕUKOGU OTSUS,
13. september 2004,
millega muudetakse otsust 1999/70/EÜ riikide keskpankade välisaudiitorite kohta Banca d'Italia välisaudiitori osas
(2004/651/EÜ)
EUROOPA LIIDU NÕUKOGU,
võttes arvesse Euroopa Keskpankade Süsteemi ja Euroopa Keskpanga põhikirja käsitlevat protokolli, mis on lisatud Euroopa Ühenduse asutamislepingule, eriti selle artiklit 27.1,
võttes arvesse Euroopa Keskpanga 30. juuli 2004. aasta soovitust EKP/2004/17 Euroopa Liidu Nõukogule Banca d'Italia välisaudiitori kohta, (1)
ning arvestades järgmist:
(1)
Euroopa Keskpanga (EKP) ja eurosüsteemi kuuluvate riikide keskpankade aruandeid auditeerivad EKP nõukogu soovitatud ja Euroopa Liidu Nõukogu heaks kiidetud sõltumatud välisaudiitorid.
(2)
Banca d'Italia välisaudiitorite mandaat on lõppenud ja seda ei uuendata. Seetõttu on vaja nimetada välisaudiitorid alates majandusaastast 2004.
(3)
EKP nõukogu soovitas nõukogul kinnitada EKP nõukogu poolt oma riigihanke eeskirjade kohaselt valitud Banca d'Italia uute välisaudiitorite nimetamise kolmeks aastaks alates majandusaastast 2004, kusjuures seda perioodi võib pikendada.
(4)
On asjakohane järgida EKP nõukogu soovitust ja muuta vastavalt otsust 1999/70/EÜ, (2)
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 6 asendatakse järgmisega:
“6. PricewaterhouseCoopers SpA kinnitatakse käesolevaga Banca d'Italia välisaudiitoriks kolmeks aastaks alates majandusaastast 2004, kusjuures seda perioodi võib pikendada.”
Artikkel 2
Otsusest teatatakse Euroopa Keskpangale.
Artikkel 3
Käesolev otsus avaldatakse Euroopa Liidu Teatajas.
Brüssel, 13. september 2004

Labels: 2
4
9
18
15